
בס"ד ל במסכת שבת תש"פ אחיקם קשת AhikamKashat@gmail.com
אמר ר' ישמעאל: בוא וראה כמה קשה יום הדין שעתיד הקדוש ברוך הוא לדון את כל העולם כולו בעמק יהושפט. בזמן שתלמידי חכמים באים לפניו, אומר לכל אחד מהם: כלום עסקת בתורה? אמר לו: הן. אומר לו הקדוש ברוך הוא: הואיל והודית, אמור לפני מה שקרית, ומה ששנית בישיבה, ומה ששמעת בישיבה. מכאן אמרו: כל מה שקרא אדם יהא תפוש בידו, ומה ששנה כמו כן, שלא תשיגהו בושה ליום הדין (מדרש משלי פרק י).
לעולם הוי כונס דברי תורה כללים, שאם אתה כונסם פרטים מייגעים אותך ואי אתה יודע מה לעשות. משל לאדם שהלך לקיסרי וצריך מאה זוז או מאתים זוז הוצאה, אם נוטלם פרט מייגעים אותו ואינו יודע מה לעשות, אבל מצרפם ועושה אותם סלעים ופורט ומוציא בכל מקום שירצה (ספרי דברים פסקה שו)
שאלות בדיקה על שבת ב-ל
השאלות מחולקות לחמישה חלקים, כאשר לכל אחד מארבעת החלקים הראשונים ציון נפרד (לחלק החמישי לא שייך ציון):
חלק א - 10 שאלות כלליות במסכת ברכות.
חלק ב – 10 שאלות כלליות במסכת שבת ב-ל. כמובן שהן היסודיות יותר.
חלק ג – 20 שאלות פרטניות במסכת שבת ב-ל.
[bookmark: _GoBack]חלק ד – 10 שאלות בתוס' מסכת שבת ב-ל. כמובן רק למי שלמד.
חלק ה – לחדודי – 5 חידות גם על ברכות וגם על שבת ב-ל.

אין צורך לפרט מידי בתשובות. 
אם חלק מהשאלות קלות מידי בשבילך – זה סימן טוב מאוד. אבל מותר לזכור גם יותר מהשאלות שכאן...
אם ידעת לענות על שאלה אחת – זה כבר מצוין! זה כבר אומר שקנית משהו! כל תשובה נוספת שאתה יודע לענות – עוד יותר טוב!
על שאלות "איפה הבאנו" די לענות באיזה פרק. אם אפשר, עדיף אם זה בתחילת הפרק או באמצע או בסוף. ואם אפשר עדיף גם באיזה דף.
המבחן ארוך וכמובן שאפשר לעשות עם הפסקות...
חלק א - שאלות כלליות במסכת ברכות
1. מהו הנושא של כל אחד מתשעת הפרקים במסכת?
א. יסודות קרי"ש. ב. פרטי קרי"ש. ג. הפטורים מקרי"ש (ותפילה). ד. יסודות התפילות השונות. ה. פרטי התפילה. ו. ברכות הנהנין ז. זימון וברכת המזון. ח. מחלוקות ב"ש וב"ה בסעודה. ט. ברכות השבח.
	

2. במה נחלקו בית הלל ובית שמאי לגבי פירוש "בשכבך ובקומך"?
לב"ה זה זמן הקריאה. לב"ש גם אופן הקריאה (י:-יא.)	
	
3. איפה הבאנו את האגדות על תפילת משה ותפילת חנה?
די בתחילת פרק חמישי, שעוסק בפרטי תפילה (לא-לב)	
4. האם שניים שאכלו יחד צריכים לזמן? האם הם יכולים לזמן?
לא צריכים, מחלוקת אם יכולים (מה.)	
5. כמה דברים נאמרו בכוס של ברכה?
עשרה (נא.)	
6. באיזה פרק הבאנו את האגדות על חלומות?
פרק תשיעי (נה.-נז:)	
7. על איזו ארץ מברכים חמש ברכות ראיה?
בבל (נז:)	
8. קרא קריאת שמע ולא השמיע לאוזניו, כמה דעות יש בזה למסקנה ומהם?
שלוש: מותר לכתחילה, יצא בדיעבד, לא יצא (טו.)	
9. מה פירוש "שומר לפרי" ומה נפק"מ מכך?
קליפה וכד' (למסקנה רק קליפה כזו שבלעדיה בפרי מתקלקל) נפק"מ שדינה כמו הפרי (לגבי ערלה, שיעור לטומאה) (לו:)	
10. ביד ימין מראים טעמי תורה, התורה ניתנה בימין והיא קרובה לפה. מה ההלכה שאלו הטעמים שלה?
אין מקנחים בימין (סב.)	

ציון על "שאלות כלליות במסכת ברכות": _____
להערכתי, הציון שהייתי מקבל על אותן שאלות לפני שלושה חודשים (לפני שהתחלנו את מסכת ברכות בדף היומי הוא _____
חלק ב - שאלות כלליות במסכת שבת ב-ל
1. מה הנושא של המשנה הראשונה במסכת?
יסודות דיני הוצאה	
2. מה הנושא של הפרק השני במסכת?
הדלקת נר	
3. באיזה פרק נמצאת סוגיית חנוכה, ואיך היא קשורה לפרק ההוא?
פרק שני, בגלל ההשוואה לנר שבת (כא.-כד.)	
4. רשב"י וחבריו מפסיקים מלימודם לקריאת שמע ולא מפסיקים לתפילה – באיזו סוגיא הבאנו זאת?
דברים האסורים לפני מנחה, הגיע בגלל שאת המשנה "אין מפסיקים לתפילה" הגמרא מסבירה לגבי רשב"י (יא.)	
5. האגדה הארוכה על השאלה האם מתים עדיפים או חיים עדיפים "לא המתים יהללו" "ושבח אני את המתים" "כי לכלב החי" – בגלל איזה עניין הגיעה, ובאיזה פרק?
בגלל דין ההיתר לכבות נר לחולה שיש בו סכנה, בפרק על נרות – פרק שני 	
6. מה הקשר של סוגיית י"ח דבר למסכת שבת?
לא יפלה את כליו ולא יקרא לאור הנר (יא.) הם חלק מי"ח דבר (יג:)	
7. מהן ארבע רשויות לשבת, ומה ההגדרה (העיקרית) של כל אחת מהן?
רשות היחיד – עשרה טפחים, ארבעה על ארבעה	
רשות הרבים – מקום הילוך רבים (סרטיא ופלטיא)	
כרמלית – יש לה חלק מגדרי רה"ר וחלק מגדרי רה"י, כגון מדבר וים	
מקום פטור – מקום שאין בו ארבעה על ארבעה	
8. למסקנה, כיצד חייב על עקירה והנחה מתוך ולתוך יד, והרי אין בה ארבעה על ארבעה?
ידו של אדם חשובה כארבעה על ארבעה (ה.)	
9. מהו הנושא הכללי של רוב דיני "יח דבר", מי נחלקו בהם, ומי בסוף הודה למי?
רובם עוסקים בדיני טומאה (יג:). נחלקו ב"ה וב"ש ולמחרת הודו ב"ה לב"ש (טו.)	
	
	
10. פתילות ושמנים שאין מדליקין בהן בשבת, האם מדליקים בהן בחנוכה?
שלוש דעות: אין מדליקים בהם החנוכה. מדליקים בהם בחנוכה. מדליקים בהם בחנוכה בחול ולא בשבת (כא.-כא:).	
	
	

ציון על "שאלות כלליות במסכת שבת ב-ל": _____
להערכתי, הציון שהייתי מקבל על אותן שאלות לפני חודש (לפני שהתחלנו את מסכת שבת בדף היומי) הוא _____
חלק ג - שאלות פרטניות במסכת שבת ב-ל
1. עד איזה גובה של חלל רשות הרבים נחשב חלק מרשות הרבים? ומה לגבי כרמלית? ומה לגבי רשות היחיד?
רה"ר- עשרה טפחים . כרמלית – עשרה טפחים (נתנו בה מקולי רה"ר). רה"י – עד לרקיע (ז.-ז:).	
	
	
2. מה דין רשות הרבים מקורה, ומדוע? ומה דין רה"ר שיש לה שתי מחיצות משני צדדיה?
מקורה - פטור בה, שאינו דומה לדגלי מדבר (ה.).	
שתי מחיצות משני צידיה – לרבי יהודה אינה רה"ר (ואפשר לשים בה לחי וקורה), לחכמים כן (ו:).	
3. "לא יעמוד אדם ברשות היחיד וישתה ברשות הרבים, ברשות הרבים וישתה ברשות היחיד". מה הדין בכרמלית?
מחלוקת אביי ורבא האם גוזרים בזה גזירה לגזירה (יא:)	
	
4. למה לא להתפלל בלשון ארמית, ולמה בביקור חולים מותר?
משום שאין מלאכי השרת מבינים בלשון ארמית. אבל ליד חולה שורה השכינה ולכן אפשר (יב:).	
	
5. הבא ראשו ורוב במים שאובין - מה גזרו עליו ומדוע?
גזרו שטמא (פוסל את התרומה) משום שבתחילה היו טובלים במים סרוחים ואח"כ נותנים עליהם מים שאובים. וגזרו שמא יאמרו שהמים השאובים מטהרים לבד.	
6. מה נאמר על "הלל ושמעון גמליאל ושמעון"?
נהגו נשיאותן בפני הבית מאה שנה (במאה השנים האחרונות של ביה"מ השני) (טו.)	
	
7. "תנן: אלו פוסלין את התרומה: האוכל אוכל ראשון, והאוכל אוכל שני, והשותה משקין טמאין, והבא ראשו ורובו במים שאובין, וטהור שנפלו על ראשו ורובו שלשה לוגין מים שאובין, והספר, והידים והטבול יום, והאוכלים והכלים שנטמאו במשקין." מה מהרשימה הנ"ל אינו מי"ח דבר למסקנה?
טבול יום – הוא דאורייתא ואינו מגזירות י"ח דבר	
8. ברכת מעין שבע של ליל שבת (מגן אבות בדברו) – באיזו סוגיא הוזכרה?
בסוף סוגיית חנוכה (כד:), בגלל השאלה האם להזכיר חנוכה במוסף (כד.)	
9. מי נחלקו האם מסיקים בשברי כלים?
רבי יהודה אוסר, רבי שמעון מתיר (כט.)	
10. באלו שלוש מחלוקות נחלקו שמאי והלל?
שיעור חלה. כמה מים שאובים פוסלים את המקווה. טומאת נידה למפרע. 	
	
	
11. על איזה צמח נאמר שהוא גדל על בצעי המים, ומדלים אותו על פתחי החנויות, ומגרעיניו מכינים שמן, ובצילו יושבים החולים?
קיקיון דיונה (כא.)	
12. ב"ה אומרים מוסיף והולך, ב"ש אומרים פוחת והולך. מהם שני הטעמים לדברי ב"ה ומהם שני הטעמים לדברי ב"ש?
לב"ה – כנגד הימים היוצאים, מעלים בקודש ואין מורידין.
לב"ש – כנגד הימים הנכנסים, כנגד פרי החג (סוכות).	
	
	
13. לדעה שאין מדליקין מנר לנר, הגמרא הסתפקה האם טעמו משום ביזוי מצווה או אכחושי מצווה. מה הנפק"מ בין שני הטעמים הללו?
להדליק ע"י קיסם (כב.)	
14. באלו שלושה דברים רבה היה פוסק כשמואל?
מדליקים מנר לנר. מעבירים ציצית מבגד לבגד. הלכה כרבי שמעון בגרירה (שאינו מתכוון) (כב.)	
	
	
15. מה עדיף ממה: נר ביתו ונר חנוכה? נר ביתו וקידוש? נר חנוכה וקידוש? 
נר ביתו עדיף מנר חנוכה (משום שלום ביתו)	
נר ביתו עדיפה מקידוש (משום שלום ביתו)	
נר חנוכה עדיף מקידוש (משום פרסומי ניסא) (כג:)	
16. הגמרא שואלת האם מזכירים "על הניסים" במוסף של ראש חודש. מה הצד שלא להזכיר?
שאילולי ראש חודש אין מוסף בחנוכה	
17. האם מותר להדליק בטבל טמא, ומדוע?
לא, משמרת תרומותי – מה תרומה טהורה מותרת רק לאחר הפרשה, כך תרומה טומאה (כו.)	
18. אלו שלושה דברים נאמרו בכל היוצא מן העץ, שפשתן יוצא מן הכלל בהם (שניים במשנה, ואחד בסוגיית הגמרא עוד לפני המשנה הזו)? 
אין בו טומאת שלוש על שלוש חוץ מפשתן (כו.)	
אין מדליקין בו חוץ מפשתן, אינו מטמא טומאת אהלים חוץ מפשתן (משנה כז:)	
	
19. מה מיוחד בחיה ששמה "קרש"?
יש לה קרן אחת (כח:)	
20. על מה נאמר "לא המתים יהללו", על מה נאמר "ושבח אני את המתים", על מה נאמר "כי לכלב חי הוא טוב מן האריה המת"?
לא המתים – שהמתים חופשיים מהמצוות. ושבח אני את המתים – זכותו של דודו המלך הועילה לשלמה. כי לכלב חי – התירו טלטול מוקצה בשביל כלבים ולא בשביל מת (אלא רק ע"י כיכר) (ל.-ל:) 	
	

ציון על "שאלות פרטניות במסכת שבת ב-ל": _____
להערכתי, הציון שהייתי מקבל על אותן שאלות לפני חודש (לפני שהתחלנו את מסכת שבת בדף היומי) הוא _____

חלק ד - שאלות בתוס' במסכת שבת ב-ל
1. במה שונה מלאכת הוצאה משאר המלאכות?
ב. הוצאה מלאכה גרועה	
2. האם רבינא שאל גם על הזמנה של מרחץ?
י: תלוי בתירוצי התוס'. לתירוץ השני את השאלה על בית המרחץ שאלה הגמרא, ולא רבינא	
3. "תחת נכרי ולא תחת חבר". מה זה חבר?
יא. לרש"י פרסיים, לתוס' משרתים מפרסיים	
4. האם ימי ליבון קלים יותר מימי נידות? ומי נהג לא למסור מפתח מידו לידה בימי נידותה?
יג: אם לא טבלה בסוף ימי נידות, נשארת בטומאתה ואין קולא בימי ליבון. אבל לר"ת היו רגילות לטבול גם בסוף ימי נידות, ואז ימי הליבון קלים יותר. 	
רש"י נהג שלא למסור מפתח מידו לידה.	
5. כתוב שרשב"י כשהיה במערה היה מתפלל, והרי "רשב"י וחבריו לא מפסיקים לתפילה"!
יא. מה שכתוב שהיה מתפלל, הכוונה קורא קריאת שמע.	
6. האם מותר לתת לגוי לעשות מלאכה בקבלנות בשבת?
יז:-יח.לר"ת היה נראה להתיר אבל לא רצה לסמוך על כך	
7. נר שעוה שלנו – מותר להדליק בו לנר שבת?
כ: בני ברבונא אסרו, ותוס' מתיר	
8. מה טעם האיסור בנוי סוכה?
כב. גם ביזוי מצווה וגם איתקצאי למצוותה	
9. איזה איסור יש על עשיית מלאכה ביום טוב?
כה. מחלוקת אמוראים בסוגיא האם עשה ול"ת או רק ל"ת	
10. האם גוזרים לא לגרור במקום מרוצף אטו מקום שאינו מרוצף?
כט: כשכל העיר מרוצפת אין גזירה, כשחלק מהעיר לא מרוצפת גוזרים על המקומות המרוצפים אטו המקומות שאינם מרוצפים	

ציון על "שאלות בתוס' במסכת שבת ב-ל": _____
להערכתי, הציון שהייתי מקבל על אותן שאלות לפני חודש (לפני שהתחלנו את מסכת שבת בדף היומי) הוא _____
חלק ה - לחדודי – חידות גם על ברכות וגם על שבת ב-ל
איפה הזכרנו את דיני בית הכיסא, ולא במסכת ברכות? שבת י. הזמינו לבית הכיסא
איפה הזכרנו את "אתה חוננתנו", ולא בפרק חמישי של ברכות? ברכות כו: לגבי השלמת תפילה במוצאי שבת, כט. לגבי טעויות בתפילה
איפה הזכרנו את הלן שבעה ימים בלי חלום, ולא בסוגיא על חלומות? ברכות יד.
איפה יש במסכת שבת משנה שכתוב בה "פטור" ופירושו "מותר", ולא הוזכרה במימרא "כל פטורי שבת פטור אבל אסור חוץ משלושה שפטור ומותר"? כיבוי בשביל חולה – כט:-ל.
איפה הזכרנו תוספת לתפילת שמונה עשרה, ולא במסכת ברכות? שבת כד.
